**בנג'מין בנטיל** (באנגלית: **Benjamin Bentil**; נולד ב-29 במרץ 1995) הוא כדורסלן גנאי המשחק בעמדות הפאוור פורוורד והסנטר בגונמה קריין ת'אנדרס מליגת העל היפנית.

ראשית חייו
----------

בנטיל, שנולד בסקונדי-טקורדי, גאנה, נשלח לארצות הברית כשהיה בן 15 ויכולותיו האתלטיות זיכו אותו במלגה לבית הספר בהאברפורד, פנסילבניה, לפני שעבר לבית הספר סנט אנדרו במידלטאון, דלאוור. הוא שיחק בקבוצות הכדורגל והכדורסל של בית הספר, וזכה במלגת כדורסל במכללת פרובידנס.

קריירת מכללות
-------------

בנטיל במדי פרובידנס, 2016.
כפרשמן במכללת פרובידנס (אנ') פתח בנטיל ב-23 מתוך 34 המשחקים והעמיד ממוצעים של 6.4 נקודות ו-4.9 ריבאונדים ב-21.5 דקות למשחק. הוא התחיל לבוא לידי ביטוי לקראת סוף העונה, ורשם חמישה דאבל דאבלים ב-12 המשחקים האחרונים שלו.

בנטיל פרץ במהלך שנת הסופומור שלו, והוא וחברו לקבוצה כריס דאן הפכו לאחד הצמדים הטובים ביותר במכללות. הוא הוביל את אזור הביג איסט עם בנקודות למשחק (21.1), סלי שדה (246) וזריקות עונשין (194). הוא סיים חמישי באזור באחוזים מהשדה (46.2%), שישי באחוז עונשין (78.2%) ורביעי בריבאונדים למשחק (7.7). הוא פתח ב-32 מ-35 המשחקים של פרובידנס, קלע בספרות כפולות ב-31 משחקים, קלע לפחות 20 נקודות 21 פעמים וקלע לפחות 30 נקודות חמש פעמים. בנטיל רשם 31 נקודות ושיא קריירה של 13 ריבאונדים ב-24 בינואר במהלך ניצחון החוץ בהארכה על אלופת המכללות בסיום העונה וילאנובה, ושבועיים וחצי לאחר מכן קלע שיא קריירה של 42 במהלך הפסד בשתי הארכות לאוניברסיטת מרקט, כולל 14 מ-17 מהעונשין ו-12 ריבאונדים. בשני משחקי טורניר אליפות המכללות בכדורסל של פרובידנס הוא רשם ממוצעים 20 נקודות ו-6 ריבאונדים. הוא שיחק את כל 40 הדקות בסיבוב הראשון נגד USC, ורשם 19 נקודות ותשעה ריבאונדים בניצחון 70–69. פרובידנס הודחה בסיבוב השני על ידי סגנית האלופה בסופו של דבר, UNC, למרות 50 נקודות משותפות של בנטיל ודאן. בנטיל נבחר לחמישיית העונה בביג איסט ולשחקן המשתפר של האזור.

ב-23 במרץ 2016 הכריז בנטיל על מועמדות לדראפט ה-NBA, ולמעשה ויתר על השנתיים האחרונות שלו במכללה.

קריירה מקצוענית
---------------

### פורט ויין מאד אנטס (2016)

ב-23 ביוני 2016 נבחר בנטיל על ידי בוסטון סלטיקס בבחירה ה-51 בדראפט ה-NBA ‏2016. הוא חתם בסלטיקס ב-27 ביולי אך נופה ב-21 באוקטובר לאחר שהופיע בשלושה משחקי קדם עונה. שלושה ימים לאחר מכן הוא הוחתם ונופה על ידי אינדיאנה פייסרס. ב-31 באוקטובר הוא נרכש על ידי פורט ויין מאד אנטס מליגת הפיתוח של ה-NBA כשחקן שותף של הפייסרס. לאחר שהופיע רק במשחק ליגה אחד הוא עזב את הקבוצה באמצע נובמבר.

### שינג'יאנג פליינג טייגרס (2016)

ב-25 בנובמבר 2016 חתם בנטיל בשינג'יאנג פליינג טייגרס (אנ') מליגת ה-CBA הסינית כמחליף לאנדריי בלאטץ' הפצוע. הוא ערך את הופעת הבכורה שלו באותו הלילה, כשקלע 28 נקודות מהספסל מול ג'ילין נורת'איסט טייגרס. הוא עזב את שינג'יאנג בסוף דצמבר 2016 לאחר שהופיע ב-11 משחקים.

### דאלאס מאבריקס ופורט ויין (2017)

ב-16 בינואר 2017 חזר בנטיל לפורט ויין מאד אנטס.

ב-26 בפברואר 2017 חתם בנטיל על חוזה ל-10 ימים בדאלאס מאבריקס. הוא ערך את הופעת הבכורה שלו ב-NBA שלושה ימים לאחר מכן בהפסד 95–100 לאטלנטה הוקס. בנטיל נכנס למשחק ברבע השני, ועל אף שלא הצליח לקלוע ב-4 וחצי דקות משחק הפך ליליד גאנה הראשון ששיחק בליגה. ב-8 במרץ 2017, לאחר שני משחקים נוספים במאבריקס, פג תוקף החוזה ובנטיל חזר למאד אנטס.

### שאלון-ריימס (2017–2018)

בנטיל נכלל בסגל סן אנטוניו ספרס לליגת הקיץ של ה-NBA ‏2017. ב-28 באוגוסט 2017 חתם בנטיל בשאלון-ריימס (אנ') מה-LNB Pro A הצרפתית.

### בילבאו באסקט (2018)

בפברואר 2018 עזב בנטיל את שאלון-ריימס וחתם בבילבאו באסקט מליגת ה-ACB הספרדית.

### פריסטרי אתונה (2018–2019)

ב-25 בספטמבר 2018 חתם בנטיל בפריסטרי אתונה היוונית, במדיה העמיד ממוצעים של 12.5 נקודות (49.7% ל-2 נקודות ו-37.9% לשלוש), 6.7 ריבאונדים, 0.9 אסיסטים ו-0.8 חטיפות ב-35 משחקים בליגת העל היוונית.

### פנאתינאיקוס (2019–2021)

ב-21 ביוני 2019 חידש בנטיל את חוזהו בפריסטרי לעונה נוספת, וכלל בו סעיפי יציאה ל-NBA וליורוליג. ב-17 ביולי 2019 הוא ניצל את סעיף היציאה וחתם בפנאתינאיקוס לשנתיים בעקבות מאמנו בפריסטרי, ארגיריס פדולאקיס. במדי הירוקים רשם בנטיל ממוצעים של 4.3 נקודות ו-4.5 ריבאונדים בליגה היוונית ו-3.1 נקודות ו-2.0 ריבאונדים ב-8.6 דקות למשחק ביורוליג. בעונת 2019/20 זכה בנטיל באליפות יוון.

לאחר שזכה בדאבל של אליפות וגביע ב-2021, נפרד בנטיל מפנאתינאיקוס. הוא העמיד ממוצעים של 6 נקודות ו-2.6 ריבאונדים למשחק ביורוליג ו-8.1 נקודות ו-3.6 ריבאונדים בליגה היוונית.

### בשאקשהיר קולג'י (2021)

ב-7 ביולי 2021 חתם בנטיל בבשאקשהיר קולג'י מהסופר ליגי הטורקית. במדי הקבוצה העמיד בנטיל ממוצעים של 12 נקודות, 4.4 ריבאונדים ו-2.3 אסיסטים למשחק.

### אולימפיה מילאנו (2021–2022)

ב-27 בנובמבר 2021 חתם בנטיל באולימפיה מילאנו מהסרייה א' האיטלקית והיורוליג.

### הכוכב האדום בלגרד (2022–2023)

ב-20 ביולי 2022 חתם בנטיל בכוכב האדום בלגרד הסרבית מהליגה האדריאטית והיורוליג.

### גונמה קריין ת'אנדרס (2023–הווה)

ב-21 ביולי 2023 חתם בנטיל בגונמה קריין ת'אנדרס (אנ') מליגת העל היפנית בכדורסל (B.League).

קישורים חיצוניים
----------------

ויקישיתוף מדיה וקבצים בנושא **בן בנטיל** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  פורגרייה, ריד (9 בפברואר 2016). "Far from Ghana, Providence's Ben Bentil has found a home". *FoxSports*. `{{cite web}}`:  (עזרה)
2. ↑  "Draft Profile: Ben Bentil". *NBA*.
3. ↑  מקנמארה, קווין (7 במרץ 2016). "Big East names Kris Dunn Defensive Player of Year, Ben Bentil Most Improved". *Providence Journal*. `{{cite web}}`:  (עזרה)
4. ↑  גודמן, ג'ף (23 במרץ 2016). "Providence's Ben Bentil to declare for draft, forgo hiring agent". *ESPN*. `{{cite web}}`:  (עזרה)
5. ↑  "Boston Celtics 2016 Draft Results". *בוסטון סלטיקס*. 24 ביוני 2016. `{{cite web}}`:  (עזרה)
6. ↑  "Celtics Sign Five Players". *בוסטון סלטיקס*. 27 ביולי 2016. אורכב מ-המקור ב-29 ביולי 2016. `{{cite web}}`:  (עזרה)
7. ↑  "Celtics Waive Bentil". *בוסטון סלטיקס*. 21 באוקטובר 2016. `{{cite web}}`:  (עזרה)
8. ↑  "Pacers Sign, Waive Ben Bentil". *אינדיאנה פייסרס*. 24 באוקטובר 2016. `{{cite web}}`:  (עזרה)
9. ↑  נידהאם, וינסה (31 באוקטובר 2016). "Mad Ants Finalize Training Camp Roster Following 2016 Draft". *פורט ויין מאד אנטס*. אורכב מ-המקור ב-7 בנובמבר 2016. `{{cite web}}`:  (עזרה)
10. ↑  הייז, רג'י (19 בנובמבר 2016). "Ghana's Ben Bentil makes long journey to Mad Ants, on to China". *News-Sentinel.com*. `{{cite web}}`:  (עזרה)
11. ↑  "Bentil signs for CBA side Xinjiang Guanghui". *BasketballGhana.com*. 25 בנובמבר 2016. אורכב מ-המקור ב-29 בנובמבר 2016. `{{cite web}}`:  (עזרה)
12. ↑  קונסידיין, דבי (28 בנובמבר 2016). "Fort Wayne Mad Ants' Ben Bentil Scores 28 Points in China Debut". *8points9seconds.com*. `{{cite web}}`:  (עזרה)
13. ↑  "Ben Bentil Returns To Mad Ants". *פורט ויין מאד אנטס*. 16 בינואר 2017. אורכב מ-המקור ב-17 באפריל 2017. `{{cite web}}`:  (עזרה)
14. ↑  "Mavs sign Ben Bentil to 10-day contract". *דאלאס מאבריקס*. 26 בפברואר 2017. `{{cite web}}`:  (עזרה)
15. ↑  "Paul Millsap helps Hawks hold off rallying Mavericks 100-95". *ESPN*. 1 במרץ 2017. `{{cite web}}`:  (עזרה)
16. ↑  זורק, קווקו (2 במרץ 2017). "History: Ben Bentil becomes first Ghanaian to play in the NBA". *Graphic.com.gh*. `{{cite web}}`:  (עזרה)
17. ↑  "NBA D-League Transactions". *ליגת הפיתוח של ה-NBA*. אורכב מ-המקור ב-9 במרץ 2016. `{{cite web}}`:  (עזרה)
18. ↑  "Ben Bentil: Won't stay with Mavs". *CBS Sports*. 8 במרץ 2017. `{{cite web}}`:  (עזרה)
19. ↑  "SPURS ANNOUNCE 2017 UTAH SUMMER LEAGUE ROSTER". *סן אנטוניו ספרס*. 30 ביוני 2017. `{{cite web}}`:  (עזרה)
20. ↑  "Ben BENTIL signe au CCRB". *שאלון-ריימס* (בצרפתית).
21. ↑  "El ala-pívot Ben Bentil se convierte en nuevo MIB". *בילבאו באסקט* (בספרדית). 24 בפברואר 2018. אורכב מ-המקור ב-16 באפריל 2018. `{{cite web}}`:  (עזרה)
22. ↑  "Peristeri signs Ben Bentil". *ספורטנדו*. אורכב מ-המקור ב-4 באוקטובר 2018. `{{cite web}}`:  (עזרה)
23. ↑  "Peristeri keeps Ben Bentil for another season". *ספורטנדו*. 21 ביוני 2019. `{{cite web}}`:  (עזרה)
24. ↑  Ben Bentil officially joins Panathinaikos, Eurohoops, ‏2019 ביולי 17 (באנגלית)
25. ↑  "Panathinaikos parts ways with Ben Bentil". *Eurohoops* (באנגלית). 2021-06-18.
26. ↑  "Ben Bentil Bahçeşehir Koleji'nde". *בשאקשהיר קולג'י* (בטורקית). 7 ביולי 2021. `{{cite web}}`:  (עזרה)
27. ↑  יאהיאביוגלו, פרסו (27 בנובמבר 2021). "Milano lands Ben Bentil". *Eurobasket*. `{{cite web}}`:  (עזרה)
28. ↑  "Ben Bentil pens a deal with Crvena Zvezda". *Basket News*.
29. ↑  ベン・ベンティル選手 2023-24シーズン 選手契約(新規)合意のお知らせ, 群馬クレインサンダーズ, ‏2023-07-21 (ביפנית)